Geir Inge Lotsberg

Geir Inge Lotsberg (født 1969) er en norsk fiolinist fra Elverum.

 Utdanning og kunstnerisk virke 
Geir Inge Lotsberg studerte hos Leif Jørgensen 1979–1987 i Oslo og Sandor Vègh i Salzburg, 1987-1989. Han spilte med Camerata Academica i Salzburg, der han og Are Sandbakken var solister i  Wien Konzerthaus i 1989. Lotsberg har også hatt studieopphold hos Ana Chumachenco i München og Camilla Wicks i Houston. Han var medlem i Det Norske Kammerorkester 1986-1992. 

Sammen med Einar Steen-Nøkleberg laget Geir Inge Lotsberg i 1995 en konsertserie i Oslo og London med Mozarts fiolinsonater.

Lotsbergs debut i Oslo fant sted i 1996 med fire verk av Carl Nielsen. Han har vært medlem av Oslo Strykekvartett siden 1991, og han var konsertmester for Den Norske Operas orkester i perioden 1996–2003. Han fungerte som gjestende musikalsk leder for Trondheimsolistene fra 2005 og overtok som kunstnerisk leder etter Øyvind Gimse i 2017Adresseavisen, 30. august 2016, side 35., og var leder frem til august 2024.

Siden 1994 underviser Geir Inge Lotsberg ved Barratt Due musikkinstitutt i Oslo.

 Instrument 
Geir Inge Lotsberg spiller (per 2025) på en Guarnerius Filius Andrea  (1703) stilt til rådighet av Dextra Musica AS. 

 Plateselskaper 
Sammen med organist Kåre Nordstoga driver han plateseskapene Afontibus, opprettet i 1997, og Fabra, opprettet i 2003.

 Plateutgivelser 
 Johann Sebastian Bach: Sonate nr. 2 i a-moll BWV 1003. ATBEP-07 (2025)
 Carl Nielsen: Solo Violin Works opus 48 & 52, ATBEP 04 & 06. (2020 & 2025)
 J.S. Bach: Bach Revisited. ATB 13&14. BWV 1014-1019. Med Kåre Nordstoga (2021)
 Elegy. Works by Henze, Knussen, Hosokawa og Skouen. ATBEP-03 (2020)
 Herman Vogt: Fiolinkonsert med KORK og Bjarte Engeset. ATBCD-11 (2016)
 The Romantic Violin and Organ, med Kåre Nordstoga, orgel ATBCD-10 (2013)
 Solo violin (Afontibus, 2008).  Musikk av Hans Werner Henze, Aulis Sallinen, Klaus Sandvik, Isang Yun, Synne Skouen og Torkell Sigurbjørnsson. 
 Solo violin (Afontibus, 2005).  Musikk av Magnar Åm, Synne Skouen og Nicolay Apollyon.
 Carl Nielsen: Works for solo Violin and Violin and Piano (Afontibus, 2001).  Med Håvard Gimse på klaver.
 Johann Sebasian Bach Sonatas BWV 1014-1019. Med Kåre Nordstoga, orgel (Afontibus, 1997).
 Edvard Grieg: Sonatas for violin and piano (Pro Musica, 1996).  Med Einar Steen-Nøkleberg ved flygelet i opptak fra Eidsvoll kirke.
 Knut Nystedt: Concerto sacra (Hemera, 1996).  Med organist Tore Erik Mohn i opptak fra Vålerenga kirke.
 Sigwart: Violin sonatas (Parzifal, 1984).  Med Einar Steen-Nøkleberg.
 Divertimenti (2L, 2008). TrondheimSolistene
 In folks tone (2L, 2010). TrondheimSolistene
 Souvenir'' (2L, 2012). TrondheimSolistene

 Premier 
 1. pris i Ungdommens fiolinmesterkonkurranse 1984
 1. pris i Ungdomssymfonikernes solistkonkurranse 
 Sparre Olsenprisen

 Referanser 

Kategori:Norske fiolinister
Kategori:Pedagoger ved Barratt Due musikkinstitutt
Kategori:Personer fra Elverum kommune